ผ่าตัดเนื้องอกในเต้านมแบบไม่อันตรายไปเมื่อต้นเดือนพฤษภาคมปีที่แล้วค่ะ ตอนนี้ลองมาจับๆคลำๆดูตรงบริเวณที่ถูกผ่าไปเหมือนยังมีแข็งๆอยู่นิดหน่อย ตอนแรกที่ผ่าเคยถามแล้วเขาบอกว่าเป็นพังผืด แต่ตอนนี้ไม่ทราบว่าผ่านมาจนกระทั่งถึงตอนนี้พังผืดมันยังไม่หายไปอีกเหรอคะ? หรือว่าต้องไปหาตรวจเพิ่มคะ?
สวัสดีค่ะorawan Oupdeeการวินิจฉัยที่เป็นไปได้1.พังผืดที่แผลผ่าตัด ซึ่งจะเริ่มเห็นหลังผ่าตัดไปประมาณ 7 วันอยู่ได้หลายเดือนขึ้นกับคน และจะค่อยๆจางไปได้ ถ้ารอยแข็งๆนี้ไม่ได้เป็นมากขึ้น และอยู่มาประมาณ 1 ปีแล้ว คิดว่าน่าจะเป็นพังผืดจากแผลผ่าตัดค่ะ2.เนื้อเยื่อใต้ชั้นไขมันมีการอักเสบติดเชื้อจากสาเหตุอื่นๆที่ไม่เกี่ยวกับการผ่าตัด จะรู้สึกปวด บวม แดง ร้อนร่วมด้วย3.ก้อนเลือดหลังการผ่าตัด ซึ่งจะสลายไปได้เอง และไม่อยู่เป็นปีซึ่งต้องอาศัยการเห็นรอยโรคจริงร่วมด้วย จึงจะให้การวินิจฉัยที่แน่นอนได้ค่ะการดูแลตัวเองเบื้องต้น ไม่ไปแกะพังผืด ไม่เอายาอะไรไปทา คอยคลำเต้านมอยู่เสมอว่ามีก้อนใหม่ขึ้นมาหรือไม่ควรกลับไปพบแพทย์ ถ้ารอยแข็งๆนั้นเป็นมากขึ้น เช่นขยายขนาด หรือแข็งมากขึ้น เจ็บ ปวด บวม แดง ร้อน มีไข้ ซึ่งแสดงว่าน่าจะมีการอักเสบติดเชื้อซึ่งไม่ใช่พังผืดจากการผ่าตัดอีกต่อไป หรือถ้าคุณที่ผ่านัดกลับไปติดตามอาการหลังผ่าก็ควรเอารอยพังผืดนี้ให้คุณช่วยดูค่ะว่าไม่มีอันตรายอะไร